कांवड़ यात्रा के लिए नहीं देनी चाहिए अनुमति, सुप्रीम कोर्ट में केंद्र ने कहा
इस साल की कांवड़ यात्रा को लेकर सुप्रीम कोर्ट में सुनवाई शुरू हो चुकी है और केंद्र सरकार ने सुप्रीम कोर्ट में शपथपत्र दाखिल कर कहा है कि कोरोना को ध्यान में रखते हुए केंद्र ने कांवड़ यात्रा की अनुमति का विरोध किया है।
नई दिल्ली: इस साल की कांवड़ यात्रा को लेकर सुप्रीम कोर्ट में सुनवाई शुरू हो चुकी है और केंद्र सरकार ने सुप्रीम कोर्ट में शपथपत्र दाखिल कर कहा है कि कोरोना को ध्यान में रखते हुए केंद्र ने कांवड़ यात्रा की अनुमति का विरोध किया है। गौरतलब है कि उत्तर प्रदेश सरकार ने कांवड़ यात्रा को अनुमति दी हुई है जबकि उत्तराखंड सरकार ने यात्रा रद्द कर दी है। यूपी सरकार की अनुमति पर सुप्रीम कोर्ट ने खुद संज्ञान लेते हुए केंद्र सरकार को नोटिस भेजा था और आज कांवड़ यात्रा पर सुनवाई हुई है। कोर्ट ने यूपी सरकार को पुनर्विचार करने को कहा है। कांवड़ यात्रा पर अब सोमवार को फैसला आएगा।सुप्रीम कोर्ट ने केंद्र सरकार के साथ उत्तर प्रदेश सरकार को भी कांवड़ यात्रा की अनुमति को लेकर नोटिस भेजा हुआ है। इस मामले में हो रही सुनवाई के दौरान थोड़ी देर के बाद उत्तर प्रदेश सरकार का पक्ष सामने आ सकता है।